cyanic-selkie/wikianc huggingface dataset:
நடுவண் இடைநிலைக் கல்வி வாரியம்
தேர்வுகள்
இவ்வாரியமானது, இந்தியாவிலுள்ள முதன்மையான மருத்துவக் கல்லூரிகளில் சேர்வதற்கான அகில இந்திய மருத்துவ முன் தேர்வினை நடத்துகிறது. 2014 ஆம் ஆண்டில், இளநிலை ஆராய்ச்சியாளர் மற்றும் உதவிப்பேராசிரியர் பணியிடங்களுக்கான பல்கலைக் கழக மானியக்குழு- தேசிய தகுதித் தேர்வினை நடத்தும் பணி இவ்வாரியத்திடம் ஒப்படைக்கப்பட்டது. இத்தேர்வுகளைத் தவிர்த்து மைய அரசில் ஆசிரியர் பணியிடங்களுக்கான ஆசிரியர் தகுதித் தேர்வு மற்றும் பத்தாம் வகுப்பிற்கான புலமைத் தேர்வு ஆகியவையும் இவ்வாரியத்தால் நடத்தப்படுகின்றன. 2014 ஆம் ஆண்டில் தேசிய அளவிலான தகுதித் தேர்வை நடத்தும் பணியின் சேர்க்கைக்குப் பின் இவ்வாரியமானது உலகில் தேர்வுகள் நடத்தக்கூடிய மிகப்பெரும் அமைப்பாக உருவெடுத்தது.
வட்டார அலுவலகங்கள்
தற்போது இந்த வாரியம் எட்டு வட்டார அலுவலகங்களைக் கொண்டுள்ளது:
சமசுகிருத வாரம்
இந்த வாரியத்தின் கீழ் இயங்கும் அனைத்துக் கல்விநிலையங்களும் ஆகத்து 7 முதல் 14 வரை சமசுகிருத வாரம் கொண்டாடுமாறு சூன்30, 2014 அன்று ஆணையிடப்பட்டது. இந்த வாரத்தில் சமசுகிருதம் தொடர்புள்ள பேச்சுப் போட்டிகள், கட்டுரைப் போட்டிகள் போன்றவற்றை நடத்திட பள்ளி முதல்வர்கள் அறிவுறுத்தப்பட்டனர். மேலும் இதற்கான சுற்றறிக்கையில் இம்மொழியின் பண்பாட்டுக் கூறுகளையும் மற்ற இந்திய மொழிகளுடான பிணைப்பையும் எடுத்துக்காட்டும் வகையில் பல நிகழ்ச்சிகளை நடத்தவும் பரிந்துரைகள் தரப்பட்டுள்ளன.
சமசுகிருதம் இந்து சமய உரைகளில் மட்டுமே பயன்படுத்தப்படுவதால், இந்த ஆணை இந்தியாவின் சமயச்சார்பற்ற பன்முகத்திற்கு எதிராக இம்மொழியை மற்ற சமயத்தினர் மீது திணிப்பதாக எதிர்ப்பு எழுந்துள்ளது. தமிழகத்தின் அனைத்து அரசியல் கட்சிகளும் இது வடமொழியைத் திணிப்பதற்கான ஓர் நடவடிக்கை என்று எதிர்ப்பு தெரிவித்துள்ளனர். இதனை எதிர்த்து மாநில முதல்வர் ஜெயலலிதா பிரதமருக்கு கடிதம் எழுதியுள்ளார். இந்த ஆணைக்கு எதிராக சென்னை உயர் நீதிமன்றத்தில் பொதுநலவழக்கு போடப்பட்டது; சூலை 30, 2014 அன்று விசாரித்த உயர்நீதிமன்றம் இந்த வழக்கை தள்ளுபடி செய்துள்ளது. இதனையடுத்து சமசுகிருத வாரம் கொண்டாடுவதை எதிர்த்து ஆகத்து 5, 2014 அன்று சென்னையில் உள்ள நடுவண் கல்வி வாரிய அலுவலகத்திற்கு வெடிகுண்டு மிரட்டல் விடுத்து கடிதம் அனுப்பப்பட்டுள்ளது. இதன் காரணமாக நடுவண் இடைநிலைக் கல்வி வாரியத்தின் பள்ளிகளுக்கு காவல்துறைப் பாதுகாப்பு வழங்கப்பட்டுள்ளது.
குறிப்புதவிகள்
http://www.cbse.nic.in/aboutus.htm
நாரியா படுகொலை
நாரியா படுகொலை (Naria massacre নড়িয়া হত্যাকান্ড   ) பாக்கித்தான் ஆக்கிரமிப்பு இராணுவத்தால் 5 மே 1971 இல் சில்ஹெட் மாவட்டத்தில் உள்ள நாரியா கிராமத்தில் பெங்காலி இந்துக்கள் படுகொலை செய்யப்பட்டதைக் குறிக்கிறது.
பின்னணி
நாரியா கிராமம் மேல் காகபலா யூனியனில், மவுல்விபஜார் சதர் உபாஸிலாவின் மேற்கு முனையில் அமைந்துள்ளது, 1971 இல், மௌலிபஜார் மாவட்டம் சில்ஹெட் மாவட்டத்தின் ஒரு துணைப் பிரிவாக இருந்தது. கிராமம் ஏராளமான பனிப் படிகங்களால் சூழப்பட்டுள்ளது, இது மழையின் போது கிராமத்தை அணுக முடியாததாக ஆக்குகிறது. கிராமப் படகுகள் தான் மழையின் போது கிராமத்திற்குச் செல்வதற்கும் திரும்புவதற்கும் ஒரே வழியாக உள்ளது. 1971 ஆம் ஆண்டில், கிராமத்தில் பெரும்பாலும் ஏழை மற்றும் பிற்படுத்தப்பட்ட இந்துக்கள் வசித்து வந்தனர், இவர்கள் குறைந்த உழைப்பு மூலம் தங்கள் வாழ்வாதாரத்தை மேற்கொண்டனர்.
மார்ச் 26 அன்று, பாக்கித்தான் ஆக்கிரமிப்பு இராணுவம் ஆபரேஷன் சர்ச்லைட்டை ஆரம்பித்து இந்துக்களை அழிக்க இலக்கு வைத்தது. மார்ச் மற்றும் ஏப்ரல் மாதங்களில் ஆயிரக்கணக்கான இந்துக்கள் கொல்லப்பட்டனர் மற்றும் லட்சக்கணக்கான இந்துக்கள் இந்தியாவில் தஞ்சமடைந்தனர். இந்த நேரத்தில் உள்ளூர் ரசாக்கர்கள், நாரியா மக்களை மதம் மாறுவதற்கும் தங்களது பெண்களை முஸ்லீம் ஆண்களுக்கு திருமணம் செய்து வைக்குமாறும் கூறினார். இவ்வாறு செய்தால் பாக்கித்தான் ஆக்கிரமிப்பு இராணுவத்தின் தாக்குதலில் இருந்து அந்த கிராமம் காப்பாற்றப்படும் எனக் கூறினர். கிராம மக்கள் மறுத்தபோது, ரசாகர்கள் தங்கள் அனைத்து மாடுகளையும் ஒப்படைக்கச் சொன்னார்கள், அதற்கு கிராம மக்கள் மறுத்தனர். அப்போது,ரசாகர்கள் இவர்களை மிரட்டினார்கள்.
நிகழ்வுகள்
மே 5 அன்று, செர்பூர் முகாமில் இருந்து 12 பாக்கித்தானிய வீரர்கள் அருகிலுள்ள சத்துகாட்டி கிராமம் வழியாக, நாரியா கிராமத்திற்கு வந்தனர். இவர்களுடன் மௌலிபஜார் அமைதி குழு தலைவர் இருந்தார். கிராமவாசிகளில் சிலர் ஏற்கனவே அருகிலுள்ள ஃபர்ச்சா பீலில் தஞ்சமடைந்துள்ளனர், மற்றவர்கள் உயிருக்கு போராடினர், பாக்கித்தான் வீரர்கள் கிராமத்திற்கு வந்தபோது. பாக்கித்தான் ஆக்கிரமிப்பு இராணுவத்தின் உள்ளூர் ஒத்துழைப்பாளர்கள், ரசாகர்கள் மற்றும் அல்-பாதரைச் சேர்ந்தவர்கள் கிராமவாசிகள் தப்பிப்பதைத் தடுத்தனர். நூற்றுக்கும் மேற்பட்ட ஆண்கள், பெண்கள் மற்றும் குழந்தைகள் பிடிபட்டு, பின்னர் கிராமத்தில் வசிக்கும் இந்து காமினி குமார் தேப் வீட்டிற்கு அழைத்து வரப்பட்டனர். பெண்களும் குழந்தைகளும் ஆண்களிடமிருந்து பிரிக்கப்பட்டு ஒரு அறையில் அடைக்கப்பட்டனர். காமினி குமார் தேப் உள்பட ஆண்கள் ஒரு வரிசையில் நிற்க வைக்கப்பட்டு வெடி வைத்து கொல்லப்பட்டனர். ஆண்களைக் கொன்ற பிறகு, பெண்கள் பாக்கித்தான் வீரர்களால் பாலியல் வன்கலவி செய்யப்பட்டனர். ரசாகர்கள் மற்றும் அல் பத்ரைச் சேர்ந்த உள்ளூர் ஒத்துழைப்பாளர்கள் கிராமத்தில் உள்ள 19 வீடுகள் மற்றும் 6 தானியக் கிடங்குகளுக்கு தீ வைத்தனர்.
படுகொலைக்குப் பிறகு, நாரியா ஒரு வெறிச்சோடிய கிராமமாக மாறியது மற்றும் இறந்த உடல்கள் எரியாமல் அங்கே கிடந்தன. காமினி குமார் தேப் மற்றும் இவரது மனைவியின் எலும்புக்கூடுகள் இரண்டு நாட்களுக்குப் பிறகு இவர்களின் எரிந்த வீட்டுப் பகுதியிலிருந்து மீட்கப்பட்டன. இறந்த உடல்களிலிருந்து துர்நாற்றம் தாங்கமுடியாததால், ரசாகர்கள் இறந்தவர்களின் உறவினர்களை உடல்களை புதைக்க மிரட்டினார்கள். அச்சுறுத்தல்களுக்குப் பிறகு, அருகிலுள்ள அப்தல்பூர், நோகான் மற்றும் கக்ரகண்டி கிராமங்களைச் சேர்ந்த ஐந்து அல்லது ஆறு இந்துக்கள், காமினி குமார் தேப் வசிக்கும் வளாகத்தில் இறந்த உடல்களை புதைத்தனர்.
சான்றுகள்
பகுப்பு:பாக்கித்தானில் வன்கலவி
குன்றாக்பம் (சட்டமன்றத் தொகுதி)
குன்றாக்பம் (Khundrakpam ) (விதான் சபா தொகுதி) இந்தியா, மணிப்பூரி ன்  60 விதான் சபா தொகுதியில் உள்ள ஒரு தொகுதி ஆகும்.
சட்டப் பேரவை உறுப்பினர்கள்
பகுப்பு:இந்திய மாநிலங்களின் சட்டமன்றத் தொகுதிகள்
காணான்கோழி
காணான்கோழி அல்லது கூவாங்கோழி (rails, Rallidae) என்பது உலகெங்கிலும் பரந்து வாழும் சிறிய அளவினதாகவும்  நடுத்தர அளவினதாகவும் காணப்படும் பறவையாகும். இப்பறவைக் குடும்பத்தின் இலத்தீனப் பெயர் Rallidae என்பது இப்பறவைகள் எழுப்பும் ஒலியின் பெயரால் எழுத்தது ("on account of its rasping cry" ) பேரினத்தின் பெயராகிய இக்குடும்பப் பறவைகள் உயிரியற் பல்வகைமை உடையதும் சில வகை (crakes, coots, gallinules) கானாங்கோழிகளைக் கொண்டதும் ஆகும். பல இனங்கள் ஈரளிப்பான பகுதிகளில் வாழ்பவையும், பாலைவனங்கள், பனி படராத இடங்கள் தவிர்த்து தரைவாழ் பறவையாகும். கானாங்கோழிகள் அந்தாட்டிக்கா தவிர்ந்த ஏனைய கண்டங்களில் காணப்படுகின்றன. இவற்றில் பல வகைகள் தீவினுள் வாழும் இனங்களாக உள்ளன. பல பறவைகள் சதுப்பு நிலங்களிலும் அடர்த்தியான காடுகளையும் வாழ்விடமாகக் கொண்டன. இவை நெருக்கமான தாவர அமைப்பை விரும்புவனவாகும்.
உசாத்துணை
பகுப்பு:கானாங்கோழி
கொத்திமங்கலம் ஊராட்சி
கொத்திமங்கலம் ஊராட்சி (Kothimangalam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3783 ஆகும். இவர்களில் பெண்கள் 1844 பேரும் ஆண்கள் 1939 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமலா (நடிகை)
அமலா (பிறப்பு:செப்டம்பர் 12, 1968), இந்தியத் திரைப்பட நடிகை ஆவார். தமிழ், தெலுங்கு, இந்தி, மலையாளம் மற்றும் கன்னட மொழித் திரைப்படங்களில் நடித்துள்ளார்.
வாழ்க்கை வரலாறு
அமலா ஐரிஷ் தாய்க்கும் பெங்காலி தந்தைக்கும் மகளாக செப்டம்பர் 12, 1968 அன்று மேற்கு வங்கத்தில் பிறந்தார். அவருக்கு ஒரு சகோதரரும் சகோதரியும் உண்டு. விலங்குகள் மேல் கொண்ட அன்பால் 1992ஆம் ஆண்டு அமலா ஐதராபாத் புளு கிராசு இயக்கத்தை தொடங்கினார். 2015இல் அவர் தலைவியாக உள்ளார். இவரது மகன் அகில் அக்கினேனியும் ஒரு திரைப்பட நடிகர்.
வெங்கமேடு
பகுப்பு:கரூர் மாவட்டம்
இஞ்சிக்கொல்லை ஊராட்சி
இஞ்சிக்கொல்லை ஊராட்சி (Injikollai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3631 ஆகும். இவர்களில் பெண்கள் 1818 பேரும் ஆண்கள் 1813 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தன்பாத் சந்திப்பு தொடருந்து நிலையம்
தன்பாத் சந்திப்பு, இந்திய மாநிலமான ஜார்க்கண்டின் தன்பாத் மாவட்டத்தில் உள்ள தன்பாத்தில் உள்ளது. இங்கு கிட்டத்தட்ட 100 தொடருந்துகள் நின்று செல்கின்றன. ஒவ்வொரு நாளும் ஒரு லட்சத்துக்கும் அதிகமான மக்கள் வந்து செல்கின்றனர். இங்கிருந்து கொல்கத்தா, மும்பை, தில்லி, சென்னை, அகமதாபாத், ஹைதரபாத், கொச்சி, இந்தோர், போபால், குவாலியர், ஜபல்பூர், செய்ப்பூர், நாக்பூர், புனே, குவகாத்தி, ஜம்சேத்பூர், டால்டன்கஞ்சு உள்ளிட்ட நகரங்களுக்கு தொடருந்துகள் இயக்கப்படுகின்றன.
இணைப்புகள்
பகுப்பு:தன்பாத் மாவட்டம் பகுப்பு:இந்தியத் தொடருந்து நிலையங்கள்
பாபா சிவோ
பாபா சிவோ (Baba Shivo) ( கோரன் பாபா என்றும் அழைக்கப்படுகிறது. சுமார் 13-14 ஆம் நூற்றாண்டு) ஜம்மு காஷ்மீர் மற்றும் இமாச்சல பிரதேசத்தில் வழிபடப்படும் ஒரு நாட்டுப்புற தெய்வம் ஆகும். இவர் ஒரு போர்வீரனாக ருத்ர அன்ஷ்சின் அவதாரமாக போற்றப்படுகிறார். இவர் ஜம்முவின் நாட்டுப்புறக் கதைகளில் குறிப்பிடப்படுகிறார். ராஜா லத் தேவ் அல்லது ராஜா லதா மற்றும் ராணி கலாவதி அல்லது ராணி கல்லி ஆகியோரின் மகன் என்பதைத் தவிர, இவரைப் பற்றிய சிறிய வரலாற்றுத் தகவல்களே உள்ளது.
இராச்சியம்
பாபா சிவோவின் தந்தை பட்டன் என்ற பகுதியின் அரசனாவார். பட்டன் என்பது காஷ்மீரின் வரலாற்றுத் தலைநகரங்களில் ஒன்றாகும். இது கிட்டத்தட்ட பள்ளத்தாக்கின் மையத்தில் உள்ளது. நகராட்சி எல்லைக்குள் இரண்டு அரண்மனைகள் உட்பட நான்கு அரண்மனைகளின் எச்சங்களை பட்டன் வட்டத்தில் காணலாம். காஷ்மீரின் மன்னன் சங்கரவர்மன் பட்டனா என்ற நகரத்தை கட்டியதாக ராஜதரங்கிணி சொல்கிறது.
கதை
புராணத்தின் படி, சிவோ குரு கோரக்நாத்தின் ஆசீர்வாதத்துடன் பிறந்தார். குரு இவரது பெற்றோரான ராஜா லத் தேவ் மற்றும் ராணி கல்லி ஆகியோருக்கு சிவபெருமானைப் போன்ற ஒரு குழந்தையைப் பெற ஆசீர்வதித்தார். அந்தக் குழந்தைக்கு சிவனின் பெயர் சூட்டப்பட்டது.
இவர் வளர்ந்ததும், ஜம்முவின் ராஜா மல் தேவ் அரண்மனையில் வேலை செய்ய முடிவு செய்தார். நாட்டுப்புறக் கதைகளின்படி, பொதுமக்களின் விலங்குகளைக் கொல்லும் ஒரு சிங்கம் இப்பகுதியில் வந்தது. சிங்கத்தைக் கொல்பவருக்கு பரிசு வழங்குவதாக ராஜா அறிவித்தார். ஒரு நாள் சிவோ ஜம்முவை நோக்கிச் சென்று கொண்டிருந்தபோது, அந்த சிங்கத்தைக் கண்டு, தன் வாளால் அதைக் கொன்று, அதன் காதுகளை அறுத்து, அரண்மனையின் தூணுக்கு அடியில் வைத்தார். இதன் காரணமாக, அரசர் இவர் ஒரு தெய்வீக மனிதரான "பாபா" என்பதை உணர்ந்து, இவரது பாதங்களைத் தொட்டு வணங்கினார்.
சிவோ தோதாரா என்ற இசைக்கருவியை வாசித்தார். சமோதாவைச் சுற்றியுள்ள பகுதியில், கோரன் மலைகளில் காரத்காத்ரி ராஜபுத்திரர்கள் வசித்து வந்தனர். இச்சமயத்தில், கரத்காத்ரிகளின் பெண்கள் தங்கள் வீடுகளை விட்டு வெளியே வந்து இசையைக் கேட்பார்கள். இதனால் கோபமடைந்த கரத்காத்ரிகள் சிவோவை கொலை செய்ய சதி செய்தனர். அவர்கள் இவரது "பாபா"வின் தலையை வெட்டினார்கள். ஆனால் இவரது உடல் கோரனுக்குச் சென்றது, அங்கு பாபாவின் கோவில் கட்டப்பட்டது. பெரும்பாலான காரத்காத்ரிகள் பாபாவின் சாபத்தால் கொல்லப்பட்டனர். மற்றவர்கள் அந்த பகுதியை விட்டு வெளியேறி தங்கள் வசிப்பிடங்களை மாற்றிக்கொண்டனர். உண்மையான இதயத்துடனும் வலுவான உறுதியுடனும் பிரார்த்தனை செய்யும் பக்தர்களின் விருப்பங்களை பாபா கோரன் நிறைவேற்றுகிறார் என்று கூறப்படுகிறது. பலர் பாபாவிடம் விருப்பங்களைக் கேட்கிறார்கள், பின்னர் ஆசை நிறைவேறிய பிறகு கோவிலில் பண்டாரா (அன்னதானம்) வழங்குகிறார்கள். இங்கு பாபாவின் பெயரால் ஆடு பலியும் கொடுக்கப்படுகிறது. பாபா சிவோ (கோரன் பாபா) சூர்யவன்ஷி டோக்ரா ராஜபுத்திரர்களின் சர்மல் குலத்தின் குலதெய்வம் ஆவார். முக்கியமாக ஞாயிறு மற்றும் செவ்வாய் கிழமைகளில் இந்து மற்றும் முஸ்லிம் சமூகங்களைச் சேர்ந்த பக்தர்கள் கோவிலுக்கு வருவார்கள்.
திருவிழாக்கள்
இக்கோயிலில் ஒவ்வொரு ஆண்டும் பாபா சிவோவின் பெயரில் மல்யுத்தம் நடைபெறும். பாபா சிவோ சக்தி யாத்திரை சமோதாவிலிருந்து கோரன் வரை நடைபெறுகிறது.
சான்றுகள்
பகுப்பு:நாட்டுப்புறக் கதைகள்
கயவூர்
'''இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் கயவூர் என்ற கிராமம் உள்ளது. '''
விளக்கப்படங்கள்
கயவூரில் 2001 மக்கள் தொகை கணக்கெடுப்பின்படி, மொத்த மக்கள் தொகை- 1422 ஆண்கள்- 679   மற்றும் பெண்கள்- 743. பாலின விகிதம்  1094 ஆக உள்ளது. கல்வியறிவு விகிதம்  59.7 இருந்தது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஒரே தூவல் பட்சிகள்
ஒரே தூவல் பட்சிகள் என்பது சிந்த ரவி இயக்கத்தில் 1988 இல் வெளியான மலையாள திரைப்படம். பாலன் கே. நாயர், டோம் ஆள்ட்டர், நிலம்பூர் பாலன் ஆகியோர் முதன்மை வேடங்களில் நடித்துள்ளனர். இசையமைப்பாளராக ஜி. அரவிந்தன் பணியாற்றியுள்ளார். பாடல்களை எம். பி. ஸ்ரீநிவாசன் எழுதியுள்ளார். சிறந்த திரைப்படத்திற்கான விருதினையும் இப்படம் பெற்றுள்ளது.
விருதுகள்
கேரள சமஸ்தான திரைப்பட விருதுகள் ;
சான்றுகள்
பகுப்பு:1988 மலையாளத் திரைப்படங்கள்
பாரியூர்
பாரியூர், இந்தியாவில் தமிழ்நாடு மாநிலத்தில், ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஓர் ஊராட்சி கிராமம் ஆகும். இந்த ஊர் கோபிச்செட்டிப்பாளையம் நகரத்தில் இருந்து 3 கி.மீ. தொலைவில் அமைந்துள்ளது. இங்கு அமைந்துள்ள பாரியூர் கொண்டத்துக்காளியம்மன் கோவில் மிகவும் பிரசித்தி பெற்றது.
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள் பகுப்பு:ஈரோடு மாவட்டம்
கிரண் தேசாய்
கிரண் தேசாய் (Kiran Desai, பிறப்பு: செப்டம்பர் 3, 1971) இந்தியாவில் பிறந்த பெண் எழுத்தாளர் ஆவார். இவர் எழுதிய த இன்ஹெரிட்டன்ஸ் ஒஃப் லாஸ் (The Inheritance of Loss) என்னும் ஆங்கில நாவலுக்கு 2006 ஆம் ஆண்டுக்குரிய புக்கர் பரிசு வழங்கப்பட்டுள்ளது. புக்கர் பரிசு பெற்ற மிகக் குறைந்த வயதுடைய பெண் எழுத்தாளர் என்ற பெயரையும் பெற்றுள்ள இவர், புகழ் பெற்ற பெண் எழுத்தாளரான அனிதா தேசாயின் மகளாவார். அனிதா தேசாய் புக்கர் பரிசுக்காக மூன்று முறை இறுதிச் சுற்றுக்குத் தேர்ந்தெடுக்கப்பட்ட போதும், அவருக்கு இப்பரிசு கிடைக்கவில்லை.
கிரண் தேசாய் 1971 ஆம் ஆண்டு செப்டெம்பர் மாதம் 3 ஆம் திகதி இந்தியாவின் தலை நகரமான புதுடில்லியில் பிறந்தார். இவருக்கு 14 வயதானபோது, இவரது குடும்பம் ஐக்கிய இராச்சியத்துக்குக் குடிபெயர்ந்தது. அடுத்த ஆண்டே இவர்கள் ஐக்கிய அமெரிக்காவில் குடியேறினர்.
கிரண் தேசாய் தனது பாடசாலைக் கல்வியை மசச்சூசெட்ஸ் இல் பெற்றுக்கொண்டார். பின்னர், ஹொலின்ஸ் பல்கலைக் கழகத்தின், பென்னிங்டன் கல்லூரியிலும், கொலம்பியா பல்கலைக்கழகத்திலும் கல்வி பயின்றார்.
இவரது எழுத்தில் இவரது தாயார் அனிதா தேசாய் தாக்கம் உண்டு.
விருதுகளும் அங்கீகாரமும்
இவரது முதல் நாவலான Hullabaloo in the Guava Orchard 1998ல் வெளியிடப்பட்டது. இந்நாவல் பெட்டி ட்ராஸ்க் விருதைப் (Betty Trask Award) பெற்றுள்ளது
இரண்டாவது நாவலான The Inheritance of Loss(2006) பல இலக்கிய திறனாய்வாளர்களின் பாராட்டினைப் பெற்றுள்ளதுடன் 2006 ஆம் ஆண்டிற்கான புக்கர் பரிசினையும் இவருக்குப் பெற்றுத் தந்துள்ளது.
ஹெய்ன்காங் (சட்டமன்ற தொகுதி)
ஹெய்ன்காங் ( Heingang ) (விதான் சபா தொகுதி) இந்தியா, மணிப்பூரி ன் 60 விதான் சபா தொகுதியில் உள்ள ஒரு தொகுதி ஆகும்.
ரிச்சர்ட் பேட்மன்
ரிச்சர்ட் பேட்மன் (Richard Bateman , பிறப்பு: ஏப்ரல் 29 1849, இறப்பு: நவம்பர் 5 1913), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1883 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ரிச்சர்ட் பேட்மன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1849 பிறப்புகள் பகுப்பு:1913 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
அரபுத் தமிழ் அகராதி (1902)
அரபுத் தமிழ் அகராதி குலாம் காதிறு நாவலரால் தொகுக்கப்பட்டு 1902 ம் ஆண்டு வெளிவந்த அரபு - தமிழ் அகராதி ஆகும். தமிழில் முதலில் வெளிவந்த அரபுத் தமிழ் அகராதிகளில் இதுவும் ஒன்று. இது தமிழ்நாடு அரசால் நாட்டுமை ஆக்கப்பட்ட நூல் ஆகும்.
உசாத்துணைகள்
பகுப்பு:தமிழ் அரபு அகராதிகள்
டி. டி. வி. தினகரன்
'''டி. டி. வி. தினகரன்' (T. T. V. Dhinakaran'',பிறப்பு: 13 திசம்பர், 1963) தமிழ்நாட்டு அரசியல்வாதியும், அனைத்திந்திய அண்ணா திராவிட முன்னேற்ற கழகத்தின் முன்னாள் பொருளாளரும் ஆவார். இவர் வி. கே. சசிகலாவின் மறைந்த அக்காளான வனிதாமணியின் மூன்று மகன்களில் மூத்தவர் ஆவார்.
டி. டி. வி. தினகரன் 1999 ஆம் ஆண்டில் நடைபெற்ற இந்தியப் பொதுத் தேர்தலில், இந்திய நாடாளுமன்ற மக்களவைக்கு (1999–2004) பெரியகுளம் மக்களவைத் தொகுதியிலிருந்து தேர்ந்தெடுக்கப்பட்டவர். பின்னர் 2004- (2004–2010)இல் இந்திய நாடாளுமன்ற மாநிலங்களவை உறுப்பினராக தமிழ்நாட்டிலிருந்து தேர்ந்தெடுக்கப்பட்டார். அன்னியச் செலாவணி வழக்கில் தான் சிங்கப்பூர் நாட்டின் குடிமகன் என தினகரன் அறிவித்தார்.
ஜெயலலிதாவால், டிசம்பர் 2011-இல் டி. டி. வி. தினகரன் உள்ளிட்ட வி. கே. சசிகலாவின் 12 குடும்ப உறுப்பினர்கள் நிரந்தரமாக விலக்கி வைக்கப்பட்டனர். பிறகு மன்னிப்பு கடிதம் கொடுத்ததால் சசிகலாவை மட்டும் ஜெயலலிதா சேர்த்துக்கொண்டார்.
ஜெயலலிதாவின் மறைவுக்குப் பின்னர் அனைத்திந்திய அண்ணா திராவிட முன்னேற்றக் கழகத்தின் இடைக்கால பொதுச்செயலாளாராகப் பதவி ஏற்றுக் கொண்ட வி. கே. சசிகலா, டி. டி. வி. தினகரனை, பிப்ரவரி 2017-இல் துணைப் பொதுச் செயலாளராக நியமித்தார்.
ஜெயலலிதாவின் மறைவுக்குப் பின்னர் தமிழ்நாட்டில் அதிமுகவின் எடப்பாடி க. பழனிசாமி தலைமையிலான அரசை 18 பிப்ரவரி 2017-இல் சட்டமன்றத்தில் வெற்றி பெறச் செய்ததில் டி. டி. வி. தினகரன் பெரும்பங்காற்றியவர். இராதா கிருட்டிணன் நகர் தொகுதி இடைத்தேர்தலில் அதிமுக (அம்மா) அணியின் வேட்பாளராக போட்டியிட்டார். இத்தொகுதி வாக்காளர்களுக்கு பணம் பட்டுவடா செய்ததாக எழுந்த புகாரில், இந்தியத் தேர்தல் ஆணையம் இத்தொகுதியின் இடைத்தேர்தலை ரத்து செய்தது.
23.11.17 அன்று தேர்தல் ஆணையம் வெளியிட்ட தீர்ப்பின் அடிப்படையில் அஇஅதிமுக கட்சி மற்றும் இரட்டை இலை சின்னம் இவரிடம் இருந்தது பரிக்கப்பட்டது அதில் இருந்து இது வரை சின்னம் இல்லாத கட்சி தலைவராக இருந்து வருகிறார்.
21 திசம்பர், 2017 அன்று நடைபெற்ற டாக்டர் இராதாகிருஷ்ணன் நகர் இடைத்தேர்தலில் சுயேச்சையாக போட்டியிட்டு 89,063 வாக்குகள் பெற்று வெற்றி பெற்றார்.
பின்பு மார்ச்சு 15, 2018 அன்று அம்மா மக்கள் முன்னேற்றக் கழகம் என்னும் புதிய அரசியல் கட்சியைத் தொடங்கினார். அதிமுக மற்றும் இரட்டை இலைச் சின்னம் மீட்கப்படும் வரை தனக்கென ஒரு அடையாளம் வேண்டும் என்பதால் இக்கட்சியைத் தொடங்கினேன் என்று கூறினார்.
வழக்குகள்
1996-ஆம் ஆண்டில் இவர் மீதான அந்நிய செலாவனி மோசடி வழக்கில் 2016-இல் அமலாக்கத் துறை 28 கோடி ரூபாய் அபராதம் விதித்தது.
செயலலிதா சொத்து குவிப்பு வழக்கில் ஐந்தாவது குற்றவாளியாக சேர்க்கப்பட்ட டி. டி. வி. தினகரன் பின்னர் வழக்கிலிருந்து விடுவிக்கப்பட்டார்.
முடக்கப்பட்ட இரட்டை இலை சின்னத்தைத் தங்கள் அணிக்குப் பெறத் தேர்தல் ஆணைய அதிகாரிகளுக்குக் கையூட்டு கொடுக்க முயன்றார் என தில்லி காவல்துறையால் கைது செய்யப்பட்டார். பின்பு போதிய ஆதாரங்கள் இல்லாததால் அவர் பிணையில் விடுவிக்கப்பட்டார்.
மேற்கோள்கள்
பகுப்பு:மாநிலங்களவை உறுப்பினர்கள் பகுப்பு:வாழும் நபர்கள் பகுப்பு:13வது மக்களவை உறுப்பினர்கள் பகுப்பு:மக்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:1963 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:திருவாரூர் மாவட்ட நபர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அம்மா மக்கள் முன்னேற்றக் கழக அரசியல்வாதிகள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பெருந்துறை ஊராட்சி ஒன்றியம்
பெருந்துறை ஊராட்சி ஒன்றியம், தமிழ்நாட்டின் ஈரோடு மாவட்டத்தில் உள்ள 14 ஊராட்சி ஒன்றியங்களில் ஒன்றாகும். பெருந்துறை ஊராட்சி ஒன்றியம் 29 ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் பெருந்துறையில் இயங்குகிறது.
இட்ரியம் நைட்ரைடு
இட்ரியம் நைட்ரைடு (Yttrium nitride) என்பது YN என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும்.
பெருந்துறை ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, பெருந்துறை ஊராட்சி ஒன்றியத்தின் மொத்த மக்கள் தொகை 82,255 ஆகும். அதில் பட்டியல் இன மக்களின் தொகை 13,913 ஆக உள்ளது. பட்டியல் பழங்குடி மக்களின் தொகை 85 ஆக உள்ளது.
இட்ரியம் நைட்ரைடு
தைட்டானியம் நைட்ரைடு மற்றும் சிர்க்கோனியம் நைட்ரைடு போலவே இட்ரியம் நைட்ரைடும் ஒரு கடினமான பீங்கான் வகைப் பொருளாகும்.
பெருந்துறை ஊராட்சி ஒன்றியம்
ஊராட்சி மன்றங்கள்
பெருந்துறை ஊராட்சி ஒன்றியத்தில் உள்ள 29 ஊராட்சி மன்றங்களின் விவரம்;
இட்ரியம் நைட்ரைடு
இசுக்காண்டியம், இலந்தனம் மற்றும் இட்ரியத்தின் நைட்ரைடுகள் குறைகடத்தும் பண்புகளை வெளிப்படுத்துகின்றன. இட்ரியம் நைட்ரைடின் அணிக்கோவை அமைப்பு காலியம் நைட்ரைடின் அமைப்பில் இருந்து 8% அளவிற்கே மாறுபடுகிறது. GaN படிக வளர்ச்சியின் போது தளப்பொருள் மற்றும் GaN அடுக்குகளுக்கு இடையில் இட்ரியம் நைட்ரேட்டால் ஒரு தாங்கல் அடுக்காக மாற வாய்ப்பு ஏற்படுகிறது.
மேற்கோள்கள்
பகுப்பு:நைட்ரைடுகள் பகுப்பு:இட்ரியம் சேர்மங்கள்
பெருந்துறை ஊராட்சி ஒன்றியம்
மேற்கோள்கள்
பகுப்பு:ஈரோடு மாவட்ட ஊராட்சி ஒன்றியங்கள்
குலாம் காதிறு நாவலர்
குலாம் காதிறு நாவலர் (நாகூரில் 19ஆம் நூற்றாண்டு, 1833 - 1908) ஒரு தமிழ் புலவர் ஆவார். இவர் தமிழ், அரபு, ஆங்கிலம் ஆகிய மும்மொழிகளிலும் புலமை பெற்றிருந்தார். இவர் எழுதிக்குவித்த இலக்கியங்கள் அனேகம். கவிதை இலக்கியங்கள் பத்தொன்பது. உரைநடை இலக்கியங்கள் ஏழு. மொழிபெயர்ப்பு நூல்கள் மூன்று. இலக்கண நூல்கள் இரண்டு. இதர நூல்கள் இரண்டு. காப்பியங்கள், கலம்பகங்கள், கோவைகள், அந்தாதிகள், மாலைகள், உரை நூல்கள் என இவர் 24 நூல்களை எழுதியுள்ளார் அதனை தமிழக அரசு 2007 ஆம் ஆண்டு நாட்டுடைமையாக்கியது. காப்பியங்கள், கலம்பகம், கோவைகள், அந்தாதிகள், மாலைகள், உரைநூல்கள் என அவர் இயற்றிய இலக்கிய வகைகள் அனேகம். நாகூர் நாயகத்தின் வரலாற்றை முதல் முதலில் நூலாகக்(கன்ஜுல் கறாமாத்து) கொண்டு வந்தவர் குலாம் காதிறு நாவலர் தான்.இவர் நான்காவது நக்கீரர் என்று இன்றும் அழைக்கப்படுகிறார். இவரின் தலைசிறந்த மாணவர்களில் ஒருவர் தான் மறைமலை அடிகளார்.
இளமைப்பருவம்
குலாம் காதிரு அவர்கள் 1833ஆம் ஆண்டு நாகூரில் உள்ள செல்வசெழிப்பான தமிழ் இராவுத்தர் குடும்பத்தில் பிறந்தார். இவரது தந்தை பெயர் ஆயுர்வேத பாஸ்கர பண்டித வாப்பு இராவுத்தர். இவரது முன்னோர்கள் ராமநாதபுரம் மாவட்டத்தில் இருந்து வந்து நாகூரில் குடியேறினர்
வெளி இணைப்புகள்
பகுப்பு:தமிழ்ப் புலவர்கள் பகுப்பு:இசுலாமியத் தமிழறிஞர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ் அகராதி தொகுப்பாளர்கள்
வடக்கு எல்லைகள் மாகாணம்
நிர்வாக பிரிவுகள்
இப்பகுதி நான்கு ஆளுநரகங்களாக (கவர்னரேட்) பிரிக்கப்பட்டுள்ளது:
குறிப்புகள்
பகுப்பு:சவூதி அரேபியாவின் மாகாணங்கள் பகுப்பு:Coordinates on Wikidata பகுப்பு:அரபு மொழி வார்த்தைகளைக் கொண்ட கட்டுரைகள்
எண்டாவ்-ரொம்பின் தேசியப் பூங்கா
எண்டாவ்-ரொம்பின் தேசியப் பூங்கா (மலாய்: Taman Negara Endau-Rompin; ஆங்கிலம்: Endau-Rompin National Park) என்பது மலேசியா, பகாங், ஜொகூர் மாநிலங்களின் எல்லைப் பகுதியில் அமைந்து உள்ள ஒரு தேசியப் பூங்கா ஆகும்.
மலேசியாவின் தித்திவாங்சா மலைத்தொடரின் தென் பகுதியில் அமைந்துள்ள ஒரு தேசியப் பூங்கா. இது ஒரு பாதுகாக்கப்பட்ட வெப்பமண்டல மழைக்காடு ஆகும். ஜொகூர் மாநிலத்தின் இரண்டாவது மிக உயரமான மலையான குனோங் பெசார் மலை இந்தப் பூங்காவில் தான் உள்ளது.
எண்டாவ்-ரொம்பின் தேசியப் பூங்கா 870 கி.மீ². (340 சதுர மைல்கள்) பரப்பளவைக் கொண்டது. தாமான் நெகாராவிற்கு அடுத்த நிலையில், தீபகற்ப மலேசியாவில் இரண்டாவது பெரிய தேசிய பூங்காவாகத் தகுதி பெற்று உள்ளது.
பொது
இந்தப் பூங்கா மலேசிய அரசாங்கத்தால் அறிவிக்கப்பட்ட இரண்டாவது தேசியப் பூங்கா ஆகும். முதலாவதாக அறிவிக்கப்பட்ட தேசியப் பூங்கா தாமான் நெகாரா.
எண்டாவ்-ரொம்பின் தேசியப் பூங்காவின் வழியாக எண்டாவ் மற்றும் ரொம்பின் நதிகள் பாய்கின்றன. அதனால் இந்தப் பூங்கா அவற்றின் பெயரைப் பெற்றது. மற்ற ஆறுகள் சிகாமட், ஜெலாய் மற்றும் ஜாசின் ஆறுகள்.
செப்டம்பர், அக்டோபர் மாதங்களில் மீன்பிடிக்கத் தடை
எண்டாவ்-ரொம்பின் தேசியப் பூங்காவிற்கு இரண்டு அதிகாரப்பூர்வ நுழைவு வழிகள் உள்ளன: மெர்சிங் மாவட்டத்தில் கிழக்கு எல்லையில் அமைந்துள்ள கம்போங் பெத்தா (Kampung Peta) நுழைவாயில்; மற்றும் சிகாமட் மாவட்டத்தில் தென்மேற்கு எல்லையில் அமைந்துள்ள ஜெலாய் நுழைவாயில்.
நவம்பர் முதல் மார்ச் வரையிலான மழைக் காலங்களில், இந்தப் பூங்கா பொதுமக்களுக்கு மூடப்படும். செப்டம்பர், அக்டோபர் இரண்டு மாதங்கள் மீன்களின் இனச் சேர்க்கைக் காலம். அதனால் அந்தக் காலத்தில் மீன்பிடிக்கத் தடை விதிக்கப்பட்டு உள்ளது.
வரலாறு
1892-ஆம் ஆண்டில் எண்டாவ்; ரொம்பின் பகுதிகளில் முதல் வன ஆய்வுகள் எச்.லேக் (H.W. Lake) மற்றும் லெப்டினன்ட் எச். கெல்சால் (Lieutenant H.J. Kelsall) எனும் பிரித்தானிய அதிகாரிகளால் மேற்கொள்ளப்பட்டன. 1933 ஆம் ஆண்டில் வன காப்பகமாக மலாயா அரசாங்க அரசிதழில் வெளியிடப்பட்டது.
பின்னர் 1972-ஆம் ஆண்டில், பகாங்கில் உள்ள லெசோங் வனப்பகுதியும் எண்டாவ்-ரொம்பின் தேசியப் பூங்காவில் இணைக்கப்பட்டு இந்தப் பூங்கா விரிவுபடுத்தப்பட்டது.
தேசிய பூங்காக்கள் சட்டம் 1980 (மலேசியா)
இருப்பினும் எண்டாவ்; ரொம்பின் பகுதியில் சுமத்திரா காண்டாமிருகங்களுக்கு ஆபத்தான நிலைமை ஏற்பட்டு உள்ளதாக அறிவிக்கப்பட்டது. இதன் விளைவாக ஐந்து ஆண்டுகளுக்குப் பிறகு, வனவிலங்குகள் மற்றும் தேசியப் பூங்காக்கள் சட்டம் உருவாக்கப்பட்டது. அதன் தொடர்ச்சியாக எண்டாவ்; ரொம்பின் பகுதிகள் வனவிலங்கு சரணாலயம் என அதிகாரப் பூர்வமாகச் சட்டமாக்கப்பட்டது.
தாவரங்கள் மற்றும் விலங்கினங்கள்
எண்டாவ்-ரொம்பின் தேசியப் பூங்கா, உலகின் பழைமையான வெப்பமண்டல மழைக்காட்டு வளாகங்களில் ஒன்றாகும். 248 மில்லியன் ஆண்டுகள் பழைமையான பாறை அமைப்புகளைக் கொண்டுள்ள நிலப்பகுதியாகும்.
எண்டாவ்-ரொம்பின் தேசியப் பூங்காவில் மிக அரிதான உயிரினங்கள் வாழ்கின்றன. பாலூட்டிகளில் மலேசியப் புலி (Malayan tiger), இந்தோசீன சிறுத்தை (Indochinese leopard), படைச்சிறுத்தை (Clouded leopard), ஆசியப் பொன்னிறப் பூனை (Asian golden cat), சிறுத்தைப் பூனை (leopard cat), பளிங்குப் பூனை (marbled cat), ஆசிய யானை (Asian elephant), மலாயா தப்பிர் (Malayan tapir), போர்னியோ தாடிப் பன்றி (Bornean bearded pig), பட்டைப் பன்றி (Banded pig), குரைக்கும் மான் (Barking deer), கடமான் (Sambar deer), சிறிய எலி மான் (Lesser mouse-deer) ஆகியவை அடங்கும்.
அழிந்து போன சுமத்திரா காண்டாமிருகங்கள்
பெரிய எலி மான் (Greater mouse-deer), சூரியக் கரடி (Sun bear), நண்டு உண்ணும் குரங்கு (Long-tailed macaque), பன்றி வால் கொண்ட மக்கா குரங்குகள் (Pig-tailed macaque), மங்கிய இலைக் குரங்கு (Dusky leaf monkey) மற்றும் பட்டை லாங்கூர் (Raffles' banded langur) போன்ற அரிய வகை உயிரினங்களும் இங்கு உள்ளன.
வடக்கு சுமத்திரா காண்டாமிருக இனத்தின் (Northern Sumatran rhinoceros) மிகப் பெரிய எண்ணிக்கையை இந்தப் பூங்கா கொண்டு இருந்தது, ஆனால் அந்தக் காண்டாமிருகங்கள் எல்லாம் இப்போது மலேசியாவின் காடுகளில் இருந்து முற்றாக அழிந்து விட்டன.
வெளி இணைப்புகள்
பகுப்பு:பகாங் பகுப்பு:ஜொகூர் பகுப்பு:மலேசியாவில் உள்ள தேசியப் பூங்காக்கள் பகுப்பு:மலேசியப் பூங்காக்கள்
பாக்ஸ்டர்
பாக்ஸ்டர் (Baxter, பிறப்பு, இறப்பு: விபரம் தெரியவில்லை) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1819-1822 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பாக்ஸ்டர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 4 2011.
பகுப்பு:இங்கிலாந்துத் துடுப்பாட்டக்காரர்கள்
ஆறு புஷ்பங்கள்
ஆறு புஷ்பங்கள் 1977 ஆம் ஆண்டு வெளிவந்த தமிழ்த் திரைப்படமாகும். கலைஞானம் இயக்கத்தில் வெளிவந்த இத்திரைப்படத்தில் விஜயகுமார், ரஜினிகாந்த் மற்றும் பலரும் நடித்துள்ளனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
மடு மரியாள் ஆலயம்
மடு அன்னை (Shrine of Our Lady of Madhu) கன்னி மேரியின் ரோமன் கத்தோலிக்க தேவாலயம் ஆகும். இது இலங்கையின் வட மாகாணத்தில் மன்னார் மாவட்டத்தில் மடு என்ற இடத்தில் அமைந்துள்ளது. 400 ஆண்டுகள் பழமையான இத்தேவாலயம் இலங்கை தமிழ் மற்றும் சிங்கள கத்தோலிக்கரின் புனித வழிபாட்டுத் தலமாக விளங்குகின்றது. ஓகஸ்ட் மாதத்தில் இடம்பெறும் இவ்வாலயத்தின் வருடாந்த உற்சவத்தில் கிட்டத்தட்ட ஒரு மில்லியன் மக்கள் இன, மத பேதமின்றி கலந்து கொள்வர். ஈழப்போர் தொடங்கியதில் இருந்து இவ்வாலயத்திற்கு செல்வோரின் தொகை பல மடங்கு குறைந்தது. இனப்போரின் தாக்கத்தினால் இடம்பெயர்ந்த பல்லாயிரக்கணக்கானோர் இவ்வாலயச் சுற்றுவட்டத்தில் அகதிகளாக தஞ்சமடைந்திருந்தனர். ஏப்ரல் 2008 இல் ஆலயத்தை நோக்கி இலங்கை இராணுவத்தினர் தொடர்ச்சியாக நடத்திய பலத்த எறிகணை வீச்சினால் ஆலயம் பலத்த சேதத்துக்குள்ளாகியது. இதனால் அங்கு அடைக்கலமடைந்திருந்ந்த மக்கள் அனைவரும் வேறு பாதுகாப்பான இடத்தை நோக்கி இடம்பெயர்ந்தனர். அந்த ஆலயத்தில் இறுதியாகத் தங்கியிருந்த குருக்கள் மற்றும் பணியாளர்களும் அங்கிருந்து வெளியேறினர். இதனை அடுத்து தேவாலயத்தில் 400 ஆண்டுகளாக அருள் பாலித்து வரும் அன்னையின் திருவுருவச் சிலையின் பாதுகாப்புக் கருதி அச்சிலை ஏப்ரல் 4, 2008 இல் மன்னார் தேவன்பிட்டி புனித சவேரியர் ஆலயத்துக்கு எடுத்துச் செல்லப்பட்டது.
சமணர் மலை, மதுரை
சமணர் மலை மதுரையில் இருந்து 12கி.மீ தொலைவில் மதுரை - தேனி தேசிய நெடுஞ்சாலையில் உள்ள நாகமலை புதுக்கோட்டைக்குத் தெற்கே அமைந்துள்ள ஒரு குன்று ஆகும். இது கீழக்குயில்குடி ஊராட்சியில் உள்ள கீழக்குயில்குடி என்ற கிராமத்தில் அமைந்துள்ளது. இங்கு தமிழிக் கல்வெட்டுக்களும்,சமணப் படுகைகளும், சமணச் சிற்பங்களும் காணப்படுகின்றன.
மடு மரியாள் ஆலயம்
மடு தேவாலயப் படுகொலைகள்
நவம்பர் 20, 1999 இல் மடு தேவாலயத்தை நோக்கி எறியப்பட்ட எறிகணை வீச்சினால் அங்கு தங்கியிருந்த 44 பொது மக்கள் கொல்லப்பட்டனர். மேலும் 60 பேர் வரையில் படுகாயமடைந்தனர்.
சமணர் மலை, மதுரை
செட்டிப்புடவு
சமணர் மலையின் தென்மேற்கு பகுதியில் சிற்பங்களுடன் கூடிய குகை ஒன்று காணப்படுகிறது. இந்த குகையின் இடதுபுற பாறை முகப்பில் புடைப்புச்சிற்பமாக செதுக்கப்பட்டுள்ள அழகிய முக்குடை அண்ணலின் (மகாவீரர்) காதுநீண்ட உருவம் ஒரு செட்டியாரைப் போல் தோற்றமளிக்கிற காரணத்தால் செட்டிப்புடவு என அழைக்கப்படுகிறது.இச்சிற்பத்தில் மகாவீரர், இருபுறமும் சாமரம் வீசுபவர்கள் சூழ, முக்குடைக்கு மேலே வானவர்கள் பறந்துவர, அரசமரத்தின்கீழ், மூன்று சிம்மங்கள் தாங்கும் ஆசனத்தில் அமர்ந்திருக்கிறார். அதன் கீழே இச்சிற்பத்தை செய்து கொடுத்தவரைப் பற்றிய வட்டெழுத்துக் கல்வெட்டு காணப்படுகிறது.
மடு மரியாள் ஆலயம்
வெளி இணைப்புக்கள்
பகுப்பு:மன்னார் மாவட்டத்திலுள்ள கிறித்தவக் கோவில்கள் பகுப்பு:இலங்கை வட மாகாணத்திலுள்ள கிறித்தவ கோயில்கள் பகுப்பு:இலங்கையில் உள்ள உரோமன் கத்தோலிக்கக் கோயில்கள்
சமணர் மலை, மதுரை
செட்டிப்புடவு
"வெண்பு நாட்டுக் குறண்டி திருக்காட்டாம்பள்ளி கனக னந்திப்ப டாரர் அபினந்தபடாரர் அவர் மாணாக்கர் அரிமண்டலப் படாரர் அபினந்தனப்படாரர் செய்வித்த திருமேனி" என்பது இக்கல்வெட்டில் குறிப்பிடப்பட்டுள்ள வட்டெழுத்து செய்தி. இதன் மூலம் குறண்டி திருக்காட்டாம்பள்ளி மாணாக்கர்களே இச்சிற்பத்தைச் செய்யக் காரணமாயிருந்துள்ளனர் என்பதை அறிய முடிகிறது.மேலும் இன்னாரது மாணாக்கர் என்று அவர்தம் ஆசிரியர் கொண்டு தனிநபர்கள் அடையாளப்படுத்தப்படுவது குறிப்பிடத்தக்கது.
இயற்கையாக அமைந்த குகைத்தளமான செட்டிப்புடவின் உட்பகுதியின் மேல்புறத்தில் ஐந்து சிற்பங்கள் செதுக்கப்பட்டுள்ளன. முதலிலும் கடைசியிலும் இயக்கியர் சிற்பங்களும் நடுவிலுள்ள மூன்று சிற்பங்களில் முக்குடைக்கு கீழே அமர்ந்திருக்கும் தீர்த்தங்கரர் உருவமும் செதுக்கப்பட்டுள்ளன. முதலில் உள்ள இயக்கி சிம்மத்தின் மீதமர்ந்து யானை மேல் வரும் அசுரனை எதிர்கொள்வது போலுள்ளது. இச்சிற்பம் மாமல்லபுரத்திலுள்ள மகிஷாசுரமர்த்தினி சிற்பத்தை நினைவுபடுத்துவதாக உள்ளது. இவ்வியக்கியின் பெயர் கொற்றாகிரியா. கடைசியில் உள்ள சிற்பத்திலுள்ள இயக்கி இருசேடிப் பெண்கள் சூழ இடக்காலை மடக்கி வலதுகாலை நீட்டி ” சுகாசன “ நிலையில் அமர்ந்துள்ளார். இவ்வியக்கியின் பெயர் அம்பியா. இந்த ஐந்து சிற்பங்களின் கீழும் அவற்றை செய்து கொடுத்தவர்களின் பெயர்கள் வட்டெழுத்துகளில் பொறிக்கப்பட்டுள்ளன.
‘ ஸ்வஸ்திஸ்ரீ இப்பள்ளிவுடையகுணசேன தேவர் சட்டன் தெய்வ பலதேவர் செய்விச்ச திருமேனி ‘,’ ஸ்வஸ்திஸ்ரீ வெண்பு நாட்டுக் குறண்டித் திருக்காட்டாம்பள்ளிக் குணசேனதேவர் மாணாக்கர் வர்தமானப் பண்டிதர் மாணாக்கர் குணசேனப் பெரியடிகள் செய்வித்த திருமேனி ‘,’ ஸ்வஸ்திஸ்ரீ இப்பள்ளி ஆள்கின்ற குணசேனதேவர் சட்டன் அந்தலையான் களக்குடி தன்னைச் சார்த்தி செய்வித்த திருமேனி ‘ என்றுள்ள கல்வெட்டுக்கள்வழி மாதேவிப் பெரும்பள்ளிக்கு நெடுங்காலமாய் பொறுப்பு வகித்த குணசேனதேவர் மற்றும் அவருடைய மாணாக்கர்கள் இச்சிற்பங்களைச் செய்து கொடுத்து பாதுகாத்தனர் என்பதை அறியலாம்.
பேச்சிப்பள்ளம்
இந்த மலையில் இயற்கையாக அமைந்த ஒரு சுனை உள்ளது.இந்த சுனையே பேச்சிப்பள்ளம் என்று அழைக்கப்படுகிறது.பேச்சிப்பள்ளத்தில் எட்டு தீர்த்தங்கரர் சிற்பங்களும், வட்டெழுத்துக் கல்வெட்டுக்களாக செதுக்கியவர் பெயர்களும் உள்ளன. இங்கு பாகுபலி (கோமதேஸ்வரர்), பார்சுவநாதர், முக்குடைநாதர் சிற்பங்கள் உள்ளன.அச்சணந்தி முனிவரின் தாயார், இங்கு செயல்பட்ட பள்ளியின் தலைவர் குணசேனதேவர், குறண்டி திருக்காட்டாம் பள்ளியைச் சேர்ந்தோர் முதலியோர் இச்சிற்பங்களைச் செய்துள்ளதை இங்குள்ள கல்வெட்டுகளிலிருந்து அறிந்து கொள்ளலாம்.
மாதேவிப்பெரும்பள்ளி
பேச்சிப்பள்ளத்திற்கு சற்று மேலே உள்ள இடத்தில் கி.பி.10 ஆம் நூற்றாண்டில் செயல்பட்ட மாதேவிப் பெரும்பள்ளி என்னும் சமணப்பள்ளியின் அடித்தளம் மட்டும் காணப்படுகிறது. அதில் உள்ள வட்டெழுத்துக் கல்வெட்டு மூலம் பராந்தக வீரநாராயணன் (கி.பி.860-905) என்னும் பாண்டிய மன்னன் தன் மனைவி வானவன் மாதேவியின் பெயரால் இப்பள்ளியைக் கட்டியுள்ளது புலனாகிறது.
” ஸ்வஸ்திஸ்ரீ கோமாறஞ்சடையற்கு யாண்டு இருபத்தேழிதனெதிராண்டி னெ திரான் டு மாடக்குளக் கீழ் திருவுருவகத்து மாதேவிப் பெரும்பள்ளிச் சந்தம் நாட்டாற்றுப் புறத்து புளிங்குன்றூர் நீர்நில மிருவே லியாலும் கீழ்மாந்தரனமான் வயும் அதன்துடவரும் மேற்றி நில மிரண்டு மாவும் திருவுருவகத்து மலைக்கீழ் (போய்) யின வடகீழ் சிறபால வயக்கலு மிதன் தென்வய “என்பது மாதேவிப் பெரும்பள்ளி அடித்தளத்தில் குறிப்பிடப்பட்டுள்ள கல்வெட்டின் வாசகம்.
இக்கல்வெட்டு வீரநாராயணனின் 29 ஆம் ஆட்சியாண்டான கி.பி.889ல் வெட்டப்பட்டுள்ளது. இதன் மூலம் இம்மலைக்கு "திருவுருவகம்" என்ற பெயர் இருந்ததும், இப்பள்ளியின் பராமரிப்புக்காக "மாடக்குளக்கீழ்" என்னும் நாட்டுப்பிரிவில் அமைந்திருந்த புளிங்குன்றூரில் இரு வேலி நிலம் கொடையளிக்கப்பட்டுள்ளது என்ற செய்தியையும் அறிய முடிகிறது. புளிங்குன்றூர் என்னும் ஊரே இன்று சமணப்படுகைகள் அமைந்துள்ள கொங்கர் புளியங்குளம் என்ற ஊராகலாம்.
கன்னடக் கல்வெட்டு
மாதேவிப் பெரும்பள்ளியின் அடித்தளம் அமைந்துள்ள பகுதியிலிருந்து மலையேறிச் சென்றால், கிழக்கிலிருந்து தெற்காக செல்லும் சரிந்து நீண்ட ஏற்றத்தின் உச்சியில் ஒரு தீபத்தூணை வைத்து மக்கள் வழிபட்டு வருகிறார்கள். அதன் கீழே கன்னடக் கல்வெட்டுக்கள் வெட்டப்பட்டுள்ளன.இந்த கல்வெட்டுகள் அனைத்தும் கர்நாடகா வில் உள்ள சிரவணபெளகொள பகுதியிலிருந்து வந்து சென்ற சமணத்துறவிகளின் பெயர்களாக இருக்கலாம். இரண்டாம் கல்வெட்டு மட்டும் தமிழிலும் மற்றவை கன்னடத்திலும் உள்ளன.
தமிழிக் கல்வெட்டு
மாதேவிப் பெரும்பள்ளியின் அடித்தளம் அமைந்துள்ள பகுதியிலிருந்து மலையுச்சியிலுள்ள தீபத்தூணை நோக்கிச் செல்லாமல், மலையின்  வடபுறம் நோக்கிச் சென்றால் அங்குள்ள பாறையின் கீழ் தமிழிக் கல்வெட்டு ஒன்று காணப்படுகிறது. இக்கல்வெட்டை 2012ல் தஞ்சை தமிழ்ப்பல்கலைக்கழக முனைவர் பட்ட ஆய்வு மாணவர் திரு.முத்துக்குமார் கண்டுபிடித்துள்ளார். இக்கல்வெட்டை பாண்டிய நாட்டு வரலாற்று ஆய்வு மையத்தின் கல்வெட்டு வல்லுநர்கள் முனைவர் சொ.சாந்தலிங்கம், பொ.இராசேந்திரன், சொ.சந்திரவாணன் ஆகியோர் படித்துப் படியெடுத்துள்ளனர். "பெருதேரூர் குழித்தை அயஅம்" என 13 எழுத்துக்களை இத்தமிழ் பிராமிக் கல்வெட்டு கொண்டுள்ளது. இதன் காலம் கி.மு இரண்டாம் நூற்றாண்டு. பெருந்தேரூரார் செய்த கற்படுக்கை என்பது இதன் பொருளாகும்.
வெளி இணைப்புகள்
பகுப்பு:தமிழ்நாட்டில் உள்ள மலைகள் பகுப்பு:மதுரை மாவட்டம் பகுப்பு:சமணம் பகுப்பு:தமிழக தொல்லியற்களங்கள் பகுப்பு:தமிழ்நாட்டில் உள்ள குகைகள் பகுப்பு:குடைவரைச் சிற்பங்கள் பகுப்பு:வட்டெழுத்துக் கல்வெட்டுகள் பகுப்பு:தமிழ் பிராமிக் கல்வெட்டுகள்
அமெரிக்க சாரணப் பிராந்தியம்
அமெரிக்க சாரணப் பிராந்தியம் (Inter-american Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 34 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 3,949,362 சாரணர்கள் அங்கம் வகிக்கின்றனர். இதன் தலைமையகம் பனாமா நாட்டின் சியுடாட் டெல் சபர் நகரில் அமைந்துள்ளது.
2019 அமேசான் காட்டுத்தீ
2019 அமேசான் காட்டுத்தீ (2019 Amazon rainforest wildfires) என்பது 2019 ஆம் ஆண்டு அமேசான் பசுமை மாறாக் காடுகளில் வறண்ட காலநிலையின் காரணமாக ஆயிரக்கணக்கான தனித்தனியான இடங்களில் ஏற்பட்ட வலிமையான காட்டுத்தீ நிகழ்வுகளின் தொடரைக் குறிப்பதாகும். இவற்றில் பெரும்பான்மையான காட்டுத்தீ நிகழ்வுகளானது பிரேசிலின் ஆட்சி எல்லைக்குள் உள்ள வனப்பகுதிகள் மற்றும் அதன் அருகாமை நாடுகளான பொலிவியா பெரு, பராகுவே ஆகிய பகுதிகளில் நிகழ்ந்தவையாகும். பாதிக்கப்பட்ட பகுதிகளில் 1.8 மில்லியன் ஏக்கர் (>7,200 சதுர கிலோ மீட்டர்) பொலிவியாவை மட்டும் சார்ந்ததாகும். இத்தகைய காட்டுத்தீ நிகழ்வுகள் வழக்கமாக வறண்ட காலங்களில் ஏற்படுபவை தானெனினும், 2019 ஆம் ஆண்டில் ஏற்பட்ட காட்டுத்தீ நிகழ்வுகள் உலக அறிவியலாளர்கள் மற்றும் சர்வதேச சமுதாயத்தின் கவனத்திற்கு பிரேசில் நாட்டின் விண்வெளி ஆய்விற்கான தேசிய நிறுவனத்தால் சூலை மற்றும் ஆகத்து 2019 மாதங்களில் கொண்டு வரப்பட்டது. செயற்கைக் கோளினால் சேகரிக்கப்பட்ட தரவுகளின்படி இந்நாட்டில் மட்டும் சனவரி முதல் ஆகத்து 23, 2019 வரை, குறைந்தது 75,336 காட்டுத்தீ நிகழ்வுகள் நிகழ்ந்துள்ளதாயும் இவற்றில் 40,000 நிகழ்வுகள் அமேசானின் பசுமை மாறாக் காடுகளில் ஏற்பட்டவையாகும் என்றும் பிரேசிலின் விண்வெளி ஆய்விற்கான தேசிய நிறுவனம் தெரிவித்துள்ளது. இது 2013 இலிருந்து சேகரிக்கப்பட்டுள்ள தரவுகளின்படி மிக அதிக அளவாகும். நாசாவினால் எடுக்கப்பட்ட செயற்கைக்கோள் ஒளிப்படங்களும் பிரேசிலின் அறிவிப்பை, அதாவது அமேசான் காடுகள் முன்னெப்போதும் நிகழ்ந்த காட்டுத்தீ நிகழ்வுகளைக் காட்டிலும் 2019 ஆம் ஆண்டில் ஏற்பட்ட காட்டுத்தீ நிகழ்வுகள் மிகவும் அடர்வு மிகுந்தவை என்பதை உறுதிப்படுத்தும் விதத்தில் உள்ளன. பிரேசில் மற்றும் பொலிவிய அரசாங்கங்கள் சமீபத்தில் பசுமைமாறாக் காடுகளின் பரப்புகளை விவசாயத்திற்கும், பதிவு செய்து கொள்வதற்கும் அனுமதித்து கொள்கை முடிவுகளை இயற்றின. 2004 ஆம் ஆண்டிலிருந்து பசுமை மாறாக்காடுகள் அழிக்கப்படும் வேகத்தைக் குறைக்க பிரேசில் சில நடவடிக்கைகளை எடுத்திருப்பினும், 2019 ஆம் ஆண்டில் இத்தகைய காட்டுத்தீயின் காரணமாக காடுகள் அழிப்பு வீதமானது அதிகரித்திருப்பது சுற்றுச்சூழல் வல்லுநர்களின் கவலையை அதிகரித்துள்ளது. ஏனெனில், அமேசான் வடிநிலமானது காலநிலை மாற்றத்தின் விரும்பத்தகாக விளைவுகளை தணிக்கும் காரணியாக இருந்துள்ளது. கூடுதலாக, மரங்கள் வெட்டப்பட்டோ, தீயிடப்பட்டோ அழிக்கப்பட்ட பின் விவசாயம் செய்வதற்காக நிலத்தைத் தயார்படுத்தும் உத்தி மற்றும் அதைத் தொடர்ந்த காட்டுத்தீ போன்றவை மழைக்காடுகளுக்குள் உள்ள பூர்வகுடி மக்களின் பாதுகாக்கப்பட்ட பகுதிக்கு ஒரு அச்சுறுத்தலை உருவாக்கலாம்.
அமெரிக்க சாரணப் பிராந்தியம்
மேற்கோள்கள்
பகுப்பு:உலக சாரணர் சம்மேளனம்
2019 அமேசான் காட்டுத்தீ
முதல் ஊடக அறிக்கைகள்
பிரேசிலின் விண்வெளி ஆய்வு மையம் இக்காட்டுத்தீ தொடர்பான செய்திகளை முன்னதாகவே சர்வதேச செய்தி முகமைகளில் தெரிவித்திருந்தாலும், 2019 ஆம் ஆண்டு ஆகத்து 20 வரையிலும் இது செய்திகளில் அதிக முக்கியத்துவத்தைப் பெற்றிருக்கவில்லை. ஆகத்து 20 அன்று ரொன்டோனியா மற்றும் அமேசோனாஸ் பகுதிகளிலிருந்து வெளிப்பட்ட தீயின் காரணமான புகைக்கற்றையானது கிழக்கு கடற்கரையோர அமேசான் வடிநிலத்திலிருந்து 2800 கிலோமீட்டர் (1700 மைல்கள்) தொலைவிலுள்ள சாவோ பாவுலோ நகரின் மீது பிற்பகல் 2.00 மணியளவில் வானை மறைக்குமளவு கருமையை ஏற்படுத்தியது. தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா) அமைப்பும், தேசிய பெருங்கடல் மற்றும் வளிமண்டல நிர்வாகம் (ஐக்கிய அமெரிக்கா) அமைப்பும் பிரேசிலின் தேசிய விண்வெளி ஆய்வு மையம் தெரிவித்த தகவலோடு ஒத்துப்போகும் காட்டுத்தீயினால் ஏற்பட்ட புகைசுவாலைகள் விண்வெளியிலிருந்து பார்வைக்குப் புலனாவதை சுட்டும் செயற்கைக்கோள் ஒளிப்படங்களை வெளியிட்டன. நிகழ்ந்து கொண்டிருக்கும் காட்டுத்தீயின் தாக்கம் குறித்த பிரேசிலின் தேசிய விண்வெளி ஆய்வு மையம் மற்றும் நாசாவின் தரவுகள் மற்றும் ஒளிப்படங்கள் சர்வதேச கவனத்தை ஈர்த்ததோடு சமூக ஊடகங்களில் எழுச்சி மிக்க பேசுபொருளாயின. பல்வேறு தலைவர்கள், பிரபலங்கள், தடகள வீரர்கள் போன்றோர் இப்பிரச்சனையின் தீவிரம் குறித்து தங்கள் கவலைகளை வெளியிட்டனர்.
வெளி இணைப்புகள்
பகுப்பு:காலநிலை மாற்றம் பகுப்பு:2019 இயற்கை அழிவுகள் பகுப்பு:பிரேசில் பகுப்பு:பொலிவியா பகுப்பு:பராகுவே பகுப்பு:பெரு பகுப்பு:சுற்றுச்சூழலியல் பகுப்பு:அமேசான் மழைக்காடு பகுப்பு:காட்டுத்தீ
சாகர்யா மாகாணம்
சாகர்யா (Sakarya Province,    ) என்பது துருக்கியில் உள்ள ஒரு மாகாணமாகும். இது கருங்கடலின் கடற்கரையில் அமைந்துள்ளது. மாகாணத்தில் பாயும் சாகர்யா ஆறு தன் பாசன வாய்கால்களால் மாகாணத்தில் உள்ள பண்ணைகளை செழிப்பாக்குகிறது.
சாகர்யா மர்மாரா பிராந்தியத்தில் அமைந்துள்ளது. அதன் அருகிலுள்ள மாகாணங்களாக மேற்கில் கோகேலி, தெற்கே பிலெசிக், தென்கிழக்கில் போலு, கிழக்கே டோஸ் ஆகியன அமைந்துள்ளன. சாகர்யா மாகாணத்தின் தலைநகராக அடபசாரா உள்ளது. இந்த மாகாணம் கருங்கடலுக்கு அருகாமையில் இருப்பதால் காலநிலை கடல் சார்ந்ததாக இருக்கிறது.
சாகர்யாவின் வழியா அங்காரா - இசுதான்புல் நெடுஞ்சாலை அமைந்துள்ளது. இது சாலை மற்றும் தொடருந்து பாதை ஆகிய இண்டின் வழியாகவும் இணைக்கப்பட்டுள்ளது. சாகர்யாவுக்கு இஸ்தான்புல்லின் சபிஹா கோகீன் சர்வதேச விமான நிலையம் ஓரளவு அண்மையில் உள்ளதால், இந்த வானூர்தி நிலையமானது இந்த நகரம் வானூர்தி போக்குவரத்தை பயன்படு்திக்கொள்கிறது. சாகர்யாவின் தற்போதைய மேயர் ஜெக்கி டோகோக்லு ( ஏ.கே.பி ) ஆவார்.
துருக்கியின் விரைவான வளர்ச்சி மற்றும் மேம்பாட்டிற்கு காரணமான மிக முக்கியமான நகரங்களில் ஒன்றான சாகர்யா நகரம் அதன் இயற்கை அழகிகு மற்றும் கலாச்சார செழுமைக்கு தகுதியான கவனத்தையும் பெற்றுள்ளது.
கடல், கடற்கரைகள், ஏரிகள், ஆறுகள், மலைப்பகுதிகள், வெந்நீரூற்றுகள் மற்றும் பாரம்பரிய ஒட்டோமான் வாழ்க்கை முறை கொண்ட மாவட்டங்களான தாரக்லே மற்றும் கெய்வ் ஆகியவற்றுடன், பைசாந்திய மற்றும் ஒட்டோமான் காலங்களிலிருந்து பெறப்பட்ட வரலாற்று நினைவுச்சின்னங்கள் ஆகியவற்றைக் கொண்ட நாட்டின் சொர்க்கம் போன்ற இடங்களில் இதுவும் ஒன்றாகும்.
அணுகல்
சகார்யா அனைத்து முக்கியமான சாலைகள் மற்றும் தொடருந்து சந்திப்பில் அமைந்துள்ளது. டி -100 (இ -5) நெடுஞ்சாலை உள்நாட்டு மற்றும் சர்வதேச போக்குவரத்தில் முக்கிய இடம் வகிக்கிறது மற்றும் நகர கிழக்கு-வார்டு வழியாக TEM நெடுஞ்சாலை மற்றும் பிலெசிக் திசையில் உள்ள டி -25 நெடுஞ்சாலை ஆகியவற்றுடன் செல்கிறது. நகரின். எடிர்னிலிருந்து வரும் கனாலா-இஸ்தான்புல்-சாகர்யா-அங்காரா நெடுஞ்சாலை சர்வதேச அளவில் முக்கிய இடம் வகிக்கிறது. கோனாலாவில் உள்ள நெடுஞ்சாலையின் ஒரு கிளை கிரேக்கத்துடன் இணைக்கப்பட்டுள்ளது, மற்றொரு கிளை பல்கேரியாவுடன் இணைக்கப்பட்டுள்ளது. சாகர்யாவிலிருந்து சில முக்கிய நகரங்களுக்கான தொலைவுகள் இவை: அதானாவுக்கு 797 கி.மீ, அந்தாலியாவுக்கு 583 கி.மீ, பிலெசிக்கு 102 கி.மீ, பர்சாவுக்கு 158 கி.மீ, எஸ்கிசெஹிருக்கு 188 கி.மீ, இஸ்தான்புல்லுக்கு 148 கி.மீ, டிராப்சோனுக்கு 933 கி.மீ, அங்காராவுக்கு 306 கி.மீ, போலுவுக்கு 114 கி.மீ, 486 கி.மீ., இஸ்மீர், டோஸுக்கு 79 கி.மீ, முலாவுக்கு 708 கி.மீ, சோங்குல்டக்கிற்கு 179 கி.மீ, கோகேலிக்கு 37 கி.மீ.
நகர எல்லைக்குள் 65 கி.மீ தொலைவு உள்ள தொடருந்து பாதையில் ஏழு தொடருந்து நிலையங்கள் உள்ளன. இஸ்தான்புல்லை அங்காரா மற்றும் பிற அனடோலியன் நகரங்களுடன் இணைக்கும் தொடருந்து சாகர்யா வழியாக செல்கிறது. தொடருந்து மூலம் சாகர்யாவிலிருந்து இஸ்தான்புல்லுக்கு உள்ள தொலைவு 141   கி.மீ மற்றும் அங்காராவுக்கு  436  கி.மீ. தொலைவு.
நீங்கள் வானூர்தி மூலம் அடபசாராவிற்கு பயணிக்க விரும்பினால், அருகிலுள்ள வானூர்தி நிலையம் குர்த்காயில் உள்ள சபிஹா கோகீன் வானூர்தி நிலையம் - இஸ்தான்புல் மற்றும் யேசில்காயில் உள்ள இஸ்தான்புல் அடாடர்க் வானூர்தி நிலையமும் பயன்படுகிறது.
குறிப்புகள்
பகுப்பு:துருக்கியின் மாகாணங்கள்
நேமம் ஊராட்சி (தஞ்சாவூர்)
நேமம் ஊராட்சி (Nemam Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1735 ஆகும்.
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1735 பேர் வசிக்கின்றனர். இந்த ஊராட்சியில் மொத்தம் 466 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 77.8% மற்றும் பெண்களின் எழுத்தறிவு விகிதம் 37.6% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கரிவலம்வந்தநல்லூர் பால்வண்ணநாதர் கோயில்
கரிவலம்வந்தநல்லூர் பால்வண்ணநாதர் கோயில் திருநெல்வேலி மாவட்டத்திலுள்ள ஒரு சிவன் கோயிலாகும்.
அமைவிடம்
இக்கோயில் திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியம்,  சங்கரன்கோயிலிலிருந்து 10 கிமீ தொலைவில், வைப்பாற்றின் தென்கரையில் கரிவலம்வந்தநல்லூர் என்னும் ஊரில் அமைந்துள்ளது.
வரலாறு
குலசேகர பாண்டியன் வேட்டையாடுவதற்காகச் சென்றிருந்தபோது ஒரு யானை எதிர்ப்பட்டதாகவும், அந்த யானையை துரத்த அவர் சென்றபோது, அது சிவன் கோயிலுக்குச் சென்று அங்கு இறைவன் இருந்த புதரை வலம் வந்து சிவகணமாகப் பெற்றதால் இப்பெயரைப் பெற்றதாகக் கூறுகின்றனர்.
வெளி இணைப்புகள்
பகுப்பு:திருநெல்வேலி மாவட்டத்திலுள்ள சிவன் கோயில்கள்‎
மித்தி ஆறு
மித்தி ஆறு (Mithi River ) இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த மும்பை புறநகர் மாவட்டத்தில் உள்ள சால்சேட் தீவுப் பகுதில் பாயும் பருவ கால ஆறாகும். கோரேகாவ் கிழக்கில் விகார் ஏரியில் உற்பத்தி ஆகும் மித்தி ஆறு 18 கிலோ மீட்டர் நீளத்திற்கு பாய்ந்து அந்தேரி வழியாக அரபுக் கடலில் கலக்கிறது.
புவியியல்
பொவாய் ஏரி நிறைந்து விகார் ஏரிக்கு வரும் நீர் வழிந்தோடி மித்தி ஆறு உற்பத்தி ஆகிறது. மித்தி ஆறு அரபுக் கடலில் உள்ள மாகிம் கடற்கழியில் கலக்கும் முன் 18 கிலோ மீட்டர் நீளத்திற்கு பவய், சகி நகரா, குர்லா, சாந்த குரூஸ், தாராவி, மாகிம், அந்தேரி கிழக்கு வழியாக பாய்கிறது  இந்த ஆறு துவக்கத்தில் 5 மீட்டர் அகலத்திலும், நடுவில் 25 மீட்டர் அகலத்திலும், முடிவில் 70 மீட்டர் அகலத்திலும் பாய்கிறது.
வெளி இணைப்புகள்
பகுப்பு:மும்பை பகுப்பு:மும்பை புறநகர் மாவட்டம் பகுப்பு:இந்திய ஆறுகள் பகுப்பு:மகாராட்டிர ஆறுகள் பகுப்பு:மும்பையின் புவியியல்
வெங்கடேசபுரம் ஊராட்சி (திருச்சிராப்பள்ளி)
வெங்கடேசபுரம் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2097 ஆகும். இவர்களில் பெண்கள் 1054 பேரும் ஆண்கள் 1043 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதிய ஏற்பாடு
புதிய ஏற்பாடு (New Testament) அல்லது கிரேக்க விவிலியம் என்பது கிறித்தவர்களின் புனித நூலான விவிலியத்தின் இரண்டாவது பகுதியாகும். முதல் பகுதி பழைய ஏற்பாடு என்று அழைக்கப்படுகிறது. ஏற்பாடு என்னும் சொல் உடன்படிக்கை, ஒப்பந்தம் என்று பொருள்படும். கடவுள் பண்டை நாட்களில் தமக்கென ஒரு மக்களினத்தைத் தெரிந்துகொண்டு, அவர்களுக்குத் தாம் கடவுளாக இருப்பதாகவும், அவர்கள் தமக்கு நெருக்கமான மக்களாக வாழ்ந்து, தம் கட்டளைகளைக் கடைப்பிடித்து ஒழுக வேண்டும் என்றும் அவர்களோடு ஓர் ஒப்பந்தம் செய்துகொண்டார் என்று யூத மக்களும் கிறித்தவ மக்களும் நம்புகின்றனர்.
இந்த ஒப்பந்தத்தைக் கிறித்தவர்கள் பழைய உடன்படிக்கை என்று அழைக்கின்றனர். ஏனென்றால் கடவுளின் மகனே இவ்வுலகில் இயேசு என்னும் மனிதராகப் பிறந்து, துன்பங்கள் அனுபவித்து, சிலுவையில் அறையுண்டு இறந்தார் என்றும், சாவை வென்று உயிர்பெற்றெழுந்தார் என்றும் கிறித்தவர்கள் நம்புகின்றனர். இயேசுவின் சாவு மற்றும் உயிர்த்தெழுதல் வழியாகக் கடவுள் மனித குலம் முழுவதோடும் ஒரு புதிய உடன்படிக்கையைச் செய்துகொண்டார் என்பது கிறித்தவர்களின் நம்பிக்கை.
எனவே, யூதர்களால் ஏற்றுக்கொள்ளப்பட்டதும், கிறிஸ்துவின் காலத்திற்கு முற்பட்டதுமான புனித நூல் தொகுப்பைக் கிறித்தவர் பழைய ஏற்பாடு என்பர். கிறிஸ்துவின் காலத்திலும் அவர் இறந்த ஒரு நூற்றாண்டுக்குள்ளும் எழுதப்பட்ட புனித நூல்தொகுப்பு புதிய ஏற்பாடு என்று வழங்கப்படுகிறது.
பழைய ஏற்பாட்டைப் போலவே புதிய ஏற்பாடும் பல நூல்கள் அடங்கிய தொகுப்பு ஆகும். இது பல எழுத்தாளர்களாலும் குழுமங்களாலும் கி.பி. 45க்குப் பின்னும் கி.பி. 140க்கு முன்னும் எழுதப்பட்டு சிறுக சிறுக சில நூற்றாண்டுகளாக ஒன்று சேர்க்கப்பட்டு, கிறித்தவ திருச்சபையால் அதிகாரப்பூர்வமாக ஏற்கப்பட்டது. விவிலியத்தின் பகுதியாக இந்நூல்கள் கி.பி. முதல் நூற்றாண்டிலிருந்தே ஏற்கப்பட்டன. 397இல் கார்த்தேசு (Carthage) நகரில் நடந்த சங்கத்திலும், பின்னர் திரெந்து சங்கத்திலும் (கி.பி. 1546) இவை விவிலியத் திருமுறை நூல்களாக அதிகாரப்பூர்வமாக ஏற்கப்பட்டன.
புதிய ஏற்பாட்டின் மூல பாடம் (செப்துவசிந்தா) என்னும் கிரேக்க விவிலியத்தில் உள்ளது. தொடக்க காலத்திலிருந்தே விவிலியம் இலத்தீன் மொழியில் பெயர்க்கப்பட்டது.
பழைய ஏற்பாடும் புதிய ஏற்பாடும் கிறித்தவத்தின் அடிப்படையாகும். புதிய ஏற்பாடு இயேசுவின் பிறப்புடன் ஆரம்பித்து, அவருடைய போதனைகளையும் அவர் புரிந்த அதிசய செயல்களையும் எடுத்துரைப்பதோடு, அவருடைய சாவு, உயிர்த்தெழுதல் ஆகியவற்றையும் விளக்குகிறது. தமது போதனையை எல்லா மக்களுக்கும் அறிவிக்க இயேசு தம் சீடர்களை திருத்தூதர்களை அனுப்பினார்.
பழைய ஏற்பாடும் புதிய ஏற்பாடும் அடங்கிய திருவிவிலியம் என்னும் நூல் தொகுதி கிறித்தவ இறையியல் படிப்பின் ஆதாரமாகத் திகழ்கிறது. வெவ்வேறு கிறித்தவ சபைகளின் வழிபாட்டில் புதிய ஏற்பாடு மற்றும் பழைய ஏற்பாட்டுப் பகுதிகள் வாசிக்கப்பட்டு விளக்கப்படுகின்றன. விவிலியத்தின் தாக்கம் சமயம், தத்துவம், மற்றும் அரசியல், இசை, ஓவியக் கலை, இலக்கியம், நாடகம் போன்ற பல துறைகளில் வெளிப்படுகின்றது.